***Ο Καρλομάγνος και η εποχή του***

*(σελ.89-90)*

***(Οδηγίες μελέτης)***

Μελετήστε το κείμενο στις σελίδες 89-90 του βιβλίου σας. Δώστε έμφαση στα εξής σημεία:

* Ο **Καρλομάγνος**, βασιλιάς των Φράγκων, επεξέτεινε το Φραγκικό Βασίλειο με πολέμους και δημιούργησε ένα πανίσχυρο χριστιανικό κράτος στη Δυτική Ευρώπη.
* Η στέψη του τα Χριστούγεννα του 800 σε **αυτοκράτορα του Ρωμαϊκού Κράτους** τον έφερε σε σύγκρουση με τη Βυζαντινή Αυτοκρατορία (που θεωρούσε τον αυτοκράτορα της Κωνσταντινούπολης τον μόνο διεκδικητή αυτού του τίτλου).
* Ο Καρλομάγνος έκανε έδρα του το **Αιξ-Λα-Σαπέλ** (Άαχεν) και οργάνωσε τους θεσμούς του βασιλείου, αξιοποιώντας τη ρωμαϊκή παράδοση και τα γερμανικά έθιμα, για να οδηγήσει στην οικονομική ανάκαμψη της αυτοκρατορίας, ενισχύοντας τη γεωργία και το εμπόριο.
* Μετά τον θάνατο του Καρλομάγνου, οι διάδοχοί του διένειμαν το κράτος με τη **Συνθήκη του Βερντέν** (843): η αυτοκρατορία διαιρέθηκε σε τρία τμήματα, που αντιστοιχούσαν στα σημερινά εδάφη:

-της Γερμανίας

-της Γαλλίας

-του Βελγίου, της Ελβετίας και της κεντρικής Ιταλίας.

Ο διαχωρισμός αυτός αποτέλεσε την απαρχή της δημιουργίας της νεότερης Ευρώπης.

* Νέοι εισβολείς απειλούν την Ευρώπη: οι **Σαρακηνοί** (→ από τον νότο), οι **Μαγυάροι** (Ούγγροι) (→ από την ανατολή), οι **Νορμανδοί** ή **Βίκινγκς** (→ από τον βορρά).
* **Καρολίδεια Αναγέννηση** ονομάζεται η σημαντική άνθιση των γραμμάτων και των τεχνών επί βασιλείας του Καρλομάγνου και των διαδόχων του.
* Στην οργάνωση του κράτους στηρίχτηκε στην **Εκκλησία**, που ανέλαβε και δραστηριότητες όπως η αντιγραφή χειρογράφων και η διδασκαλία, καθώς σχολεία λειτουργούσαν σε κάθε επισκοπή και μοναστήρι.
* Ιδρύθηκε η **Ανακτορική Ακαδημία** και καθιερώθηκε η **καρολίδεια γραφή**, ένα νέο είδος γραφής με ευανάγνωστα γράμματα.
* Μεγάλη ανάπτυξη γνώρισαν και οι τέχνες, με βυζαντινή επιρροή: αρχιτεκτονική, μικροτεχνία και μικρογραφία χειρογράφων.